CELEX: 31997F0719(02)
Language: ro
Date: 1997-06-19 00:00:00
Title: Actul Consiliului din 19 iunie 1997 de elaborare a celui de-al doilea protocol la Convenția privind protejarea intereselor financiare ale Comunităților Europene (97/C 221/02)

19/Volumul 12
            
            
               RO
            
            
               Jurnalul Ofícial al Uniunii Europene
            
            
               95
            
         31997F0719(02)
   
               C 221/11
            
            
               JURNALUL OFÍCIAL AL UNIUNII EUROPENE
            
            
               
            
         
      ACTUL CONSILIULUI
   
   din 19 iunie 1997
   de elaborare a celui de-al doilea protocol la Convenția privind protejarea intereselor financiare ale Comunităților Europene
   (97/C 221/02)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul K.3 alineatul (2) litera (c),
   întrucât, în scopul realizării obiectivelor Uniunii Europene, statele membre consideră combaterea criminalității care aduce atingere intereselor financiare ale Comunităților Europene ca fiind o problemă de interes comun care intră sub incidența cooperării instituite prin titlul VI din tratat;
   întrucât, prin actul din 26 iulie 1995 (1), Consiliul a elaborat, ca un prim acord, Convenția privind protejarea intereselor financiare ale Comunităților Europene care vizează în special lupta împotriva fraudei care aduce atingere acestor interese;
   întrucât, în a doua etapă, Consiliul a elaborat, prin actul din 27 septembrie 1996 (2), un protocol la convenție care vizează în special lupta împotriva actelor de corupție în care sunt implicați funcționari, atât naționali cât și comunitari, și care aduc atingere sau riscă să aducă atingere intereselor financiare ale Comunităților Europene;
   întrucât această convenție trebuie completată printr-un al doilea protocol care vizează în special răspunderea persoanelor juridice, confiscarea, spălarea banilor și cooperarea între statele membre și Comisie în scopul protecției intereselor financiare ale Comunităților Europene și a datelor cu caracter personal în legătură cu aceste interese;
   DECIDE elaborarea celui de-al doilea protocol al cărui text figurează în anexă și care este semnat astăzi de reprezentanții guvernelor statelor membre ale Uniunii,
   RECOMANDĂ adoptarea acestuia de către statele membre în conformitate cu normele lor constituționale.
   
      Adoptat la Luxemburg, 19 iunie 1997.
      
         
            Pentru Consiliu
         
         
            Președintele
         
         M. DE BOER
         
      
   
   
      (1)  JO C 316, 27.11.1995, p. 48.
   
      (2)  JO C 313, 23.10.1996, p. 1.